|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 21/4/2017** |

**Ο Δήμος Λαμιέων συνδιοργανωτής και του 4ου Νυχτερινού Αγώνα Δρόμου Λαμίας Lamia Night & Run 2017**

Ο Δήμος Λαμιέων θα είναι για άλλη μια χρονιά συνδιοργανωτής του 4ου Νυχτερινού Αγώνα Δρόμου Λαμίας **Lamia Night & Run 2017** που αποτελεί μία από τις μαζικότερες αθλητικές διοργανώσεις για μικρούς και μεγάλους και είναι πλέον θεσμός για την πόλη μας.

Η διαδρομή που θα ακολουθήσουν αύριο, Σάββατο 22 Απριλίου, οι δρομείς είναι η εξής:  Αφετηρία στην πλατεία Ελευθερίας. Ανεβαίνει την οδό Υψηλάντη – στροφή δεξιά Σταδίου – στροφή αριστερά Καραϊσκάκη. Στροφή δεξιά Ερυθρού Σταυρού – στροφή αριστερά Κωστή Παλαμά. Στροφή δεξιά  Ανταχόπουλου – στροφή δεξιά Β. Καψάλη. Στροφή αριστερά Μαυροκέφαλου – στροφή δεξιά Ερυθρού Σταυρού. Συνεχίζει Μ. Μερκούρη – στροφή δεξιά Μπιζανίου. Στροφή δεξιά Ηφαίστου – στροφή αριστερά Εκκλησιών και συνεχίζει Μιλτιάδου. Στροφή δεξιά Ησαΐα και αριστερά Πινδάρου  – στροφή δεξιά Όθωνος. Στροφή αριστερά Κολοκοτρώνη  – στροφή δεξιά Ροζάκη Αγγελή. Στροφή δεξιά Ρήγα Φεραίου. Τερματισμός  – Πλατεία Ελευθερίας.

Ώρα εκκίνησης αγώνων:  Αγώνας για παιδιά ΑμΕΑ 19:40. Αγώνας 4,2 χλμ 20:00 και αγώνας 10 χλμ 21:00.

Παράλληλα φέτος θα πραγματοποιηθεί για πρώτη φορά ο 1oς Νυχτερινός Αγώνας στίβου - Speed night run που θα διοργανωθεί υπό την αιγίδα του ΣΕΓΑΣ και του Φιλαθλητικού Συλλόγου και απευθύνεται σε παιδιά  νηπιαγωγείου και δημοτικού.

Ο αγώνας θα διεξαχθεί το Σάββατο 29 Απριλίου και ώρα 19.00 στο Δημοτικό Αθλητικό Κέντρο Λαμίας και περιλαμβάνει:

1. Δρόμο 30μ για Αγόρια και Κορίτσια  Νηπιαγωγείου και Α΄ τάξης Δημοτικού Σχολείου.

2. Δρόμο 50μ για Αγόρια και Κορίτσια  Β΄- Γ΄ και Δ΄ τάξης Δημοτικού Σχολείου.

3. Δρόμο 60μ για Αγόρια και Κορίτσια Ε΄ και ΣΤ΄ τάξης Δημοτικού Σχολείου. 

 Από το Γραφείο Τύπου